钦定古今图书集成/明伦汇编/闺媛典/第282卷 > 皇清十五 > 钱密妻殷氏
## 钦定古今图书集成/明伦汇编/闺媛典/第282卷 > 皇清十五 > 钱密妻殷氏

按《嘉定县志》：“殷氏，职方司无美之曾孙女也。适外冈镇钱密，未一岁而寡。氏年甫二十，未有子，擗踊哀泣，誓不独生。已念姑老，嗣未立，苟身死，俯仰将谁赖。乃勉进𫗴粥，凡丧葬婚娶，氏皆经理之，秩如也。坐卧一室，足不逾阈，终身无笑容。守节五十馀年，年七十二卒。有司表其闾。”